L-attriċi Amerikana Meryl Streep, f’diskors li għamlet waqt ċerimonja ta’ għoti ta unuri tal-Kumitat għall-Protezzjoni tal-Ġurnalisti, rreferiet għal qtil brutal tal-ġurnalista Daphne Caruana Galizia. Hija selmet lill-ġurnalista li ħallsu b’ħajjithom għall-mistoqsijiet u l-istejjer li kienu qed jinvestigaw. Meryl Streep kienet qed tipparteċipa f’din l-attività flimkien ma ġurnalisti oħrajn fosthom Christian Amanpour, il-ġurnalista veterana ta’ CNN. Daphne Caruana Galizia inqatlet f’karrozza bomba fis-sittax t’Ottubru li għadda.